**am şi eu un if**

*Ottilia Ardeleanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dacă ar fi să guvernez eu lumea m-aş sfătui cu bărbaţii mai întâi

ei sunt inventivi

au înălţime

în dibăcie se aţâţă uşor găsesc imediat o armă pentru că în mintea lor

vieţuieşte verbul

a cuceri este de ultimă oră

mereu

îmi place cum îşi pun mâna la tâmplă parcă ar vrea să tragă

prin degetul arătător se dezlănţuie tumultul

li se oglindeşte în ochi dacă mai ai timp să te bucuri de

reuşita

îi face fericiţi chiar şi dacă ar fi descoperit din nou

roata

se învârte casa cu ei cartierul omenirea ce să mai

zic

nu ar trebui să fac mare lucru decât să-mi vină vreo idee pe care să le-o pun în braţe

dar cum

forţă nu orgoliu nici măcar nu ştiu câte lucruri ar trebui să am prin sertare cămară garaj pod curte şi

când caut ceva cu grijă tot nu găsesc

pentru că nu o guvernez mă furişez în fiorul nichi să văd cum se face

un bărbat cu muşchi de poem